दर्शकों को याद होगी सनी देओल की १९९९ में रिलीज़ हिट एक्शन फिल्म अर्जुन पंडित और उसके गीत कुडियां शहर दियां की। इस गीत को दलेर मेहंदी ने गाया था और इसका फिल्मांकन क्लब डांस के बतौर आइटम सॉंग जैसा था। १७ साल बाद इतिहास खुद को दोहरा रहा है। फिल्म अर्जुन पंडित के हीरो सनी देओल की पोस्टर बॉयज है। दलेर मेहंदी ने इस गीत को नेहा कक्कड़ के साथ खुद गाया है। इसे तनिष्क बागची ने रीक्रिएट किया है। गीत के कोरियोग्राफर गणेश आचार्य है। इस गीत को सनी देओल के साथ बॉबी देओल और श्रेयस तलपडे पर फिल्माया गया है। यहाँ बताते चलें कि पोस्टर बॉयज निर्माता और अभिनेता श्रेयस तलपडे की हिट मराठी फिल्म पोस्टर बॉयज की हिंदी रीमेक फिल्म है।